Zzwaǧ, deg tmurt n leqbayel, yebna ɣef waṭas n wansayen d leɛwayed yemgaraden ahat d tmettiyin nniḍen, ma nezzi tiṭ ɣer temnaḍt n Wat Leɛziz ad t-naf s wazal-is, imi taqcict ara d-yekkren deg twacult gar yimawlan, leɛmum d lexwal, ttweṣṣin-tt ɣef yiberdan yelhan iɣef ara tessers isurrifen-ines. Zzwaǧ n teqcict ddaw leɛnaya n yimawlan irennu-as deg lɛez d wazal, ilmend n waya mi ara d-yeḥḍer lawan ideg ara teg axxam, ttweṣṣin-tt ɣer wayen yelhan ama deg wassaɣen-is d urgaz-is d warraw-is, neɣ assaɣen akked wat uxxam-is, qqarenas  A yelli ḥrec, bedd ɣef uxxam-im, qader argaz-im d yimɣaren-im, ḥseb-iten am yimawlanim ,  Bennu axxam s nniya, xdem lemqam, ur ḥessed, ur ttɛanad, xdem ɛla ḥsab tezmert-im, qader ilusan d tlewsatin, ma yella wwḍen-kem s wawal ur asen-ttarra, anef-asen d nutni ara inedmen  64